রাম মোহন

রাম মোহন (১৯৩১ - ১১ অক্টোবর ২০১৯) ছিলেন একজন ভারতীয় অ্যানিমেটর, টাইটেল ডিজাইনার ও ডিজাইন এডুকেটর। এছাড়াও তিনি ভারতীয় অ্যানিমেশন এর জনক বলেও পরিচিত। খ্যাতনামা এ কার্টুনিস্টের ভারতীয় চলচ্চিত্রের জগতে কর্মজীবন শুরু হয়েছিল ১৯৫৬ সালে। ১৯৬৮ সালে তিনি চলচ্চিত্র বিভাগ থেকে সরে দাঁড়ান, কাজ শুরু করেন প্রসাদ প্রোডাকশনের অ্যানিমেশন বিভাগের প্রধান হিসেবে। ১৯৭২ সালে নিজের প্রতিষ্ঠান রাম মোহন বায়োগ্রাফিক্স চালু করেন। ১৯৯৫ সালে প্রতিষ্ঠিত মুম্বাইভিত্তিক অ্যানিমেশন কোম্পানি গ্রাফিতি মাল্টিমিডিয়ার চেয়ারম্যান এবং প্রধান ক্রিয়েটিভ অফিসারের দায়িত্ব পালন করেন। পরবর্তীতে ২০০৬ সালে তিনি প্রতিষ্ঠা করেন গ্রাফিতি স্কুল অব অ্যানিমেশন। তিনি নন-ফিচার অ্যানিমেশন ফিল্ম বিভাগে দু'বার ১৯৭২ ও ১৯৮৩ সালে ভারতের জাতীয় চলচ্চিত্র পুরস্কার লাভ করেন। ২০০৬ সালে তিনি মুম্বাই আন্তর্জাতিক চলচ্চিত্র উৎসবে আজীবন সম্মাননার পুরস্কার লাভ করেন। এছাড়াও তিনি ২০১৪ সালে ভারত সরকার কর্তৃক প্রদত্ত ভারতের ৪র্থ সর্বোচ্চ বেসামরিক পদক পদ্ম শ্রী লাভ করেন। রামমোহন ভারতের মাদ্রাজ বিশ্ববিদ্যালয় থেকে রসায়নে স্নাতক সম্পন্ন করে ১৯৫৬ সালে ভারত সরকারের অধীনে মুম্বাইয়ের কার্টুন ফিল্ম ইউনিটে যোগদান করেন। তিনি ইউএস টেকনিক্যাল এইড প্রোগ্রামের অধীনে এনিমেশনের ওপর ওয়াল্ট ডিজনী অ্যানিমেশন স্টুডিওস এর ক্লেয়ার উইকস থেকে প্রযুক্তিগত প্রশিক্ষণ নেন। তিনি উইকসের কার্টুন ফিল্মস ইউনিটের প্রধান হিসেবে দুবছর দায়িত্ব পালন করেন। মোহন ১৯৬০ এর দশকের শেষের দিকে চলচ্চিত্র বিভাগে একজন অ্যানিমেটর হিসেবে ক্যারিয়ার শুরু করেন এবং পরবর্তীতে ১৯৭২ সালে তিনি প্রতিষ্ঠা করেন রাম মোহন বায়োগ্রাফিক্স। এটি ১৯৯৮ সালে ইউটিভি টুন্স এর সাথে একত্রিত হয়ে যায়। ইউটিভি টুন্স হলো ইউনাইটেড স্টুডিওস লিমিটেড ও ইউটিভি ভারতের একটি অঙ্গ প্রতিষ্ঠান। মোহন মিনু মাসানি বই থেকে নেওয়া একটি চরিত্র ডিজাইনের মধ্যে দিয়ে অ্যানিমেশন চরিত্র তৈরি শুরু করেন। উক্ত চরিত্রটি তৈরি করা হয়েছিল "দিস আওয়ার ইন্ডিয়া" নামক অ্যানিমেশন গল্পের জন্য। তিনি ১৯৬০ থেকে ১৯৬৭ সাল পর্যন্ত কার্টুন ফিল্ম ইউনিট প্রোডাকশনের হয়ে অসংখ্য স্ক্রিপ্ট, ডিজাইন এবং অ্যানিমেশনের কাজ করেছিল। যার মধ্যে অন্তর্ভুক্ত রয়েছে "হোমো স্যাপস", যেটি তাকে ১৯৬৭ সালে বেস্ট এক্সপেরিমেন্টাল ফিল্ম বিভাগে জাতীয় পুরস্কার পেতে সহায়তা করে। ১৯৬৮ সালে তিনি ফিল্ম ডিভিশন ছেড়ে প্রসাদ স্টুডিওস এর প্রধান অ্যানিমেটর হিসেবে যোগ দেন। ১৯৭২ সালে তিনি প্রতিষ্ঠা করেন নিজের কোম্পানি রাম মোহন বায়োগ্রাফিক্স। রাম মোহন ছোট ও বড় দৈর্ঘ্যের অনেকগুলো অ্যানিমেশন ছবি ও সিরিজের সঙ্গে যুক্ত ছিলেন। বি আর চোপড়ার ‘পতি পত্নী আউর ওহ’, সত্যজিৎ রায়ের ‘সাতরঞ্জ কে খিলাড়ি’, মৃণাল সেনের ‘ভুবন সোম’সহ বেশ কিছু চলচ্চিত্রে অ্যানিমেশনের কাজ করেন তিনি। ১৯৯০-এর দশকে উপমহাদেশের মেয়েদের অধিকার সুংসহত করার লক্ষ্য মীনা কার্টুন প্রচারের উদ্যোগ নেয় ইউনিসেফ। সেসময় সবার কাছে গ্রহণযোগ্য একটি মুখাবয়ব সৃষ্টির জন্য তারা দ্বারস্থ হয় রাম মোহনের কাছে। পরে, তার রং-তুলিতেই ফুটে ওঠে মীনা কার্টুনের সবার পছন্দের রূপটি। ১৯৯১ থেকে ২০০১ সালের মধ্যে ‘মীনা’ কার্টুনের ষোলোটি পর্ব পরিচালনা করেন রাম মোহন। এই প্রজেক্টের সঙ্গে যুক্ত ছিল ইউনিসেফ ও বাংলাদেশের টুনবাংলা। এই সিরিজের জন্য ১৯৯৬ সালে কমিউনিকেশন আর্টস গিল্ডের দেওয়া হল অব ফেইম অ্যাওয়ার্ডে আজীবন সম্মাননা লাভ করেন। ফিলিপাইনের ম্যানিলাতে অবস্থিত হান্না-বারবারা স্টুডিওতেও মীনার প্রথম দিককার বেশ কিছু পর্ব নির্মিত হয়। পরে ভারতের রাম মোহন স্টুডিওতে মীনার বাকি পর্বগুলো নির্মাণ করা হয়। সিরিজগুলো পরিচালনা করেছিলেন রাম মোহন নিজেই। ‘মীনা’ কার্টুন মূলত বাংলায় নির্মিত টিভি শো। যা ইংরেজি, হিন্দি, উর্দু, নেপালি, পশতু, ফারসি ও পর্তুগিজ ভাষাতেও প্রচার হয়। এর মাধ্যমে অনেক দেশে ছড়িয়ে পড়ে রাম মোহনের নাম। রাম মোহন ১১ অক্টোবর ২০১৯ তারিখে ৮৮ বছর বয়সে মুম্বাইয়ে মৃত্যুবরণ করেন। ১৯৬৯ ও ১৯৭২ - জাতীয় চলচ্চিত্র পুরস্কার ১৯৮৩ – ফায়ার গেমস এনিমেশন চলচ্চিত্রের জন্য জাতীয় পুরস্কার লাভ ১৯৯৬– মীনা ধারাবাহিকের জন্য হল অব ফ্রেম অ্যাওয়ার্ড লাভ ২০০১– বিজ্ঞাপন ক্লাব অ্যাওয়ার্ড আবি কর্তৃক আজীবন সম্মাননা ২০০৩– আই.ডি.পি.এ 'ইজরা মীর' আজীবন সম্মাননা' ২০১৪ - পদ্ম শ্রী পদক, ভারতের ৪র্থ সর্বোচ্চ বেসামরিক সম্মাননা লেন্ট, জন অ্যা রাম মোহন অ্যান্ড আরএম-ইউএসএল: ইন্ডিয়া'স চেইঞ্জ এজেন্টস অব অ্যানিমেশন, আগস্ট ১৯৯৮ ডিজাইন ইন ইন্ডিয়া অন রাম মোহন "Animated dreams"। The Telegraph, Calcutta। ৮ জুলাই ২০০৬। সংগ্রহের তারিখ ৭ ফেব্রুয়ারি ২০১৪।  "Father of Indian Animation"। ২৭ জানুয়ারি ২০১৪।  Wright, Jean Ann (২০০৫)। Animation writing and development: from script development to pitch। Focal Press। পৃষ্ঠা 33। আইএসবিএন 978-0-240-80549-8।  "20th National Film Awards"। International Film Festival of India। ৫ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১১।  "Animation artist honoured"। The Hindu। ৫ ফেব্রুয়ারি ২০০৬। ৭ ফেব্রুয়ারি ২০০৬ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১০।  "Padma Shri Award Announced for Animation Veteran"। ২৭ জানুয়ারি ২০১৪।  "Padma Awards Announced"। Press Information Bureau, Ministry of Home Affairs। ২৫ জানুয়ারি ২০১৪। সংগ্রহের তারিখ ২৬ জানুয়ারি ২০১৪।  "An undying love for cartoons"। The Hindu। ২৪ মে ২০০৬ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৪।  Nichola Dobson (২০০৯)। Historical Dictionary of Animation and Cartoons। Scarecrow Press। পৃষ্ঠা 14। আইএসবিএন 978-0-8108-6323-1।  Gurnani, Anand। "Following the star of Indian animation and comics with its 3 wise men"। Animation Xpress। ২৯ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১২ অক্টোবর ২০১৯।  "Ramayana films"। The Ramayana at the British Library। The British Library Board। ২০০৮। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০০৮।  "না ফেরার দেশে 'মীনা' কার্টুনের পরিচালক রাম মোহন"। bdmorning।  "চলে গেলেন মীনা কার্টুনের 'সেই' রাম মোহন"। banglanews24।  http://www.animationxpress.com/index.php/latest-news/the-father-of-indian-animation-ram-mohan-passes-away-at-the-age-of-88 "31st National Film Awards"। India International Film Festival। ১২ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১১।  "31st National Film Awards (PDF)" (পিডিএফ)। Directorate of Film Festivals। সংগ্রহের তারিখ ৯ ডিসেম্বর ২০১১।  Graphiti Multimedia, Official website ইন্টারনেট মুভি ডেটাবেজে রাম মোহন (ইংরেজি)